पंचायतराज संस्थाओं के उप चुनाव का कार्यक्रम घोषित
अजमेर| अजमेरजिले की पंचायतराज संस्थाओं में श्रीनगर पंचायत समिति के लवेरा उप सरपंच आैर अन्य पंचायत समितियों के 12 वार्ड पंचों के रिक्त पदों पर उपचुनाव के लिए चुनाव कार्यक्रम घोषित किया गया है। जिला निर्वाचन अधिकारी गौरव गोयल ने बताया कि निर्वाचन की लोक सूचना 9 मार्च को जारी हाेगी तथा 22 मार्च को सुबह 8 बजे से 11 बजे तक नाम निर्देशन पत्रों को प्राप्त किया जाएगा। इसके बाद संवीक्षा होगी। दोपहर 3 बजे तक नाम वापस लिए जा सकेंगे। आवश्यक होने पर मतदान 26 मार्च को सुबह 8 बजे से शाम 5 बजे तक संपन्न होगा। मतदान समाप्ति के तुरंत बाद मतगणना की जाएगी। उपसरपंच पद के लिए चुनाव सोमवार 27 मार्च को कराए जाएंगे। जिले में पंचायतराज संस्थाओं में 13 स्थानों के लिए उप चुनाव होंगे। श्रीनगर पंचायत समिति की लवेरा ग्राम पंचायत के लिए उप सरपंच का उप चुनाव भी संपन्न होगा। अरांई पंचायत समिति में बोराड़ा के वार्ड संख्या-5, गोठियाना के वार्ड संख्या-3, मसूदा पंचायत समिति में नाड़ी के वार्ड संख्या 3, भिनाय पंचायत समिति के छछूंदरा में वार्ड संख्या 10, नांदसी में वार्ड संख्या 5, किशनगढ़ के डीडवाड़ा में वार्ड संख्या 7, पीसांगन के लामाना में वार्ड संख्या 10 2, श्रीनगर के लवेरा में वार्ड संख्या 3, गेगल में वार्ड संख्या 5, रामनेर ढाणी में वार्ड संख्या 7 आैर केकड़ी के मेवदाकलां में वार्ड संख्या 11 के लिए वार्डपंच के उप चुनाव जनप्रतिनिधि की मृत्यु होने अथवा त्यागपत्र देने के कारण रिक्त हुए स्थान के लिए प्रस्तावित है।
hin_Deva hin_Deva